**Rødt – kommentarer og valg**

**Forslag til hovedgudstjeneste med dåp og nattverd**

**Hafslund menighet 2021**

Liturgisk musikk: Allmenn hovedserie 1 – 1977 liturgien. (med eller uten bruk av kirkeårsbestemt serie?)

*Et stjernetegn (\*) er satt til ledd der menigheten som hovedregel står.*

**I. Samling**

*1 | Forberedelse*

Kirkerommet er åpent en stund før gudstjenesten, med anledning til stillhet*,* lystenning og bønn.

***Klokkeringing***

*Kort informasjon om dagens gudstjeneste ved medliturg eller liturg*

Informasjonen avsluttes med:

ML/L: «La oss være stille for Gud»

*Kort stillhet*

*Tre klokkeslag*

*\*2 | Inngangssalme*

Menigheten står under prosesjon, Inngangssalme og Hilsen.

*\*3 | Hilsen*

*Her velger presten et av inngangsordene – som oftest brukes her: Nåde være med dere og fred fra Gud vår Far og Herren Jesus Kristus*

*Menigheten setter seg.*

*Om kort informasjon om dagens gudstjeneste ikke er gitt under ledd 1, kan den gis her.*

*4 | Samlingsbønn*

ML | La oss be.

Gode Gud, du som gir liv til alt som lever,

vi priser deg for jordens skjønnhet,

og for alt som lar oss kjenne at du er god.

Her for ditt ansikt ber vi: Gi oss lyttende ører,

takknemlige hjerter og tjenende hender,

så vi kan høre ditt ord, lovprise deg for din godhet,

og i ord og gjerning vitne om dine storverk.

ML | Gud, vi ber.

**A** | **Amen.**

*Samlingsbønnen bes med et kirkeårsvariabelt tillegg innskutt når det er dåp i hovedgudstjenesten. For eks:*

Adventstiden:

Gode Gud,

*Vi venter på Jesus Kristus. Han kommer for å bryte mørkets makt.*

Her for ditt ansikt ber vi: Gi oss lyttende ører,

takknemlige hjerter og tjenende hender,

så vi kan høre ditt ord, lovprise deg for din godhet,

og i ord og gjerning vitne om dine storverk.

Julaften

Gode Gud,

*Du gav oss barnet i krybben*

*i den hellige natt da englene sang*

*om frelse og fred på jorden.*

Her for ditt ansikt ber vi: Gi oss lyttende ører,

takknemlige hjerter og tjenende hender,

så vi kan høre ditt ord, lovprise deg for din godhet,

og i ord og gjerning vitne om dine storverk.

Osv.

*5 | Syndsbekjennelse – (vi ønsker å beholde syndsbekjennelsens plass. Alternativ er å legge den til forbønn)*

Syndsbekjennelsen innledes med:

L | Vår Herre Jesus Kristus sier: Du skal elske Herren din Gud av hele ditt hjerte og av hele din sjel og av all din forstand. Dette er det største og første budet. Men det andre er like stort: Du skal elske din neste som deg selv. Matt 22, 37–39

L La oss bøye oss for Gud og bekjenne våre synder.

*Kort stillhet.*

Liturgen kneler under syndsbekjennelse og stillhet. Også menigheten kan knele.

***A* Gud, vær meg nådig!**

**Jeg har syndet mot deg og sviktet min neste**

**med tanker og ord, med det jeg har gjort**

**og med det jeg har forsømt.**

**Tilgi meg min synd for Jesu Kristi skyld.**

**Skap i meg et rent hjerte,**

**og gi meg kraft til nytt liv ved din hellige Ånd.**

Liturgen kan si et løftesord etter syndsbekjennelsen:

L: Guds ord sier: Dersom vi bekjenner våre synder, er han trofast og rettferdig, så han tilgir oss syndene og renser oss for all urett. 1 Joh 1,9

*ELLER*

L: Så høy som himmelen er over jorden, så veldig er Herrens miskunn over dem som frykter ham. Så langt som øst er fra vest, tar han syndene våre bort fra oss. Sal 103,11-12

*6 | Bønnerop Kyrie*

Kyrie eleison

Ved enkelte anledninger kan bønneropet utformes som et litani (N13 nr 981) eller som lokalt utformet kyrielitani med omkved fra N13 nr 976.1-7. I særskilte gudstjenester kan også et annet kyrie benyttes.

**Kyrie eleison. Gud Fader, miskunne deg.**

**Kriste eleison. Herre Krist, miskunne deg.**

**Kyrie eleison. Hellig Ånd, miskunne deg.**

*7| Lovsang Gloria*

Lovsang gloria synges.

Kan utelates i fastetiden.

L/ML | Ære være Gud i det høyeste

**M** | **og fred på jorden blant mennesker som Gud har glede i.**

**Vi lover deg, vi priser deg, vi tilber deg, vi opphøyer deg. Amen.**

Ved høytidsgudstjenester er det et alternativ med utvidet Gloria

*L/ML | Ære være Gud i det høyeste*

**M** | **og fred på jorden blant mennesker som Gud har glede i. Vi lover deg, vi priser deg, vi tilber deg, vi opphøyer deg.**

ML | Vi hyller deg for din store herlighet, Herre Gud,

himmelske konge, allmektige Fader.

**M** | **Vi lover deg, vi priser deg, vi tilber deg, vi opphøyer deg.**

ML | Herre, Guds enbårne Sønn, Jesus Kristus,

Guds Lam som bærer verdens synder, miskunne deg over oss.

Du som sitter ved Faderens høyre hånd, hør vår bønn.

**M** | **Vi lover deg, vi priser deg, vi tilber deg, vi opphøyer deg.**

ML | For du alene er hellig, du alene er Herren, du alene er Den høyeste, Jesus Kristus med Den hellige ånd i Faderens herlighet.

**M** | **Vi lover deg, vi priser deg, vi tilber deg, vi opphøyer deg. Amen.**

Musikken og teksten hentes normalt fra den vedtatte liturgiske musikken. Ved enkelte gudstjenester kan en annen lovsang eller ett eller flere lovsangsomkved benyttes.

Dåp i hovedgudstjenesten skjer normalt her.

*Dagens bønn utelates i gudstjenester med dåp og nattverd. Ved dåp og nattverd er det som nevnt før kirkeårsvariabelt tillegg til samlingsbønnen (punkt 4)*

*8| Dagens bønn*

Dagens bønn kan utelates.

Bønnen fremsies eller messes.

Bønnen innledes med:

L | La oss alle be.

Bønnen avsluttes med:

**M** | **Amen.**

**II.Ordet**

**I andre hovedgudstjenester enn høymessen kan det være to lesninger, eller én lesning (evangeliet). Da kan ledd 10 Bibelsk salme / Salme falle bort.**

*I gudstjenester med dåp og nattverd ønsker vi å ha to lesninger og la salme falle bort*

Menigheten står under evangelielesningen og sitter under de øvrige lesningene.

L/ML | La oss høre Herrens ord.

*9| Første lesning*

Fra Det gamle testamentet

ML | Det står skrevet hos/i …

Lesningen avsluttes med:

ML | Slik lyder Herrens ord.

*10| Bibelsk salme / Salme*

Det kan synges en bibelsk salme eller en annen salme, være korsang eller kort stillhet mellom lesningene.

*11| Andre lesning*

Fra Det nye testamentet utenom evangeliene

ML | Det står skrevet hos/i …

Lesningen avsluttes med:

ML | Slik lyder Herrens ord.

*\*12| Evangelium*

Halleluja

Evangelielesningen innledes og avsluttes med hallelujaomkved eller et salmevers med hallelujaomkved.

*Vi ønsker som hovedregel å bruke 977, 5 fra salmeboken. Dette kan varieres om vi ønsker.*

Lesning

L/ML | Det står skrevet i evangeliet etter …

Lesningen avsluttes med:

L/ML| Slik lyder det hellige evangelium.

Halleluja-omkved gjentas

*13| Preken*

Predikanten preker over evangelieteksten eller annen oppsatt prekentekst.

*Etter prekenen kan det gis tid til stillhet, en kort salme eller meditativ musikk. Dette er en valgmulighet som vi ikke har brukt mye. Men minner om at denne kan brukes, selv om vi ikke bruker det som en fast regel.*

*\*14| Trosbekjennelse credo*

Trosbekjennelsen fremsies og vi bruker den apostoliske trosbekjennelsen. Unntaket er høytidsgudstjenester hvor en kan breke den nikenske trosbekjennelsen.

Ved dåp i gudstjenesten utelates trosbekjennelsen her

Menigheten står under trosbekjennelsen.

ML/L | La oss bekjenne vår hellige tro.

**A** | **Jeg tror på Gud Fader, den allmektige,**

**himmelens og jordens skaper.**

**Jeg tror på Jesus Kristus,**

**Guds enbårne Sønn, vår Herre,**

**som ble unnfanget ved Den hellige ånd,**

**født av jomfru Maria,**

**pint under Pontius Pilatus,**

**korsfestet, død og begravet,**

**fór ned til dødsriket,**

**stod opp fra de døde tredje dag,**

**fór opp til himmelen,**

**sitter ved Guds, den allmektige Faders høyre hånd,**

**skal derfra komme igjen**

**for å dømme levende og døde.**

**Jeg tror på Den hellige ånd,**

**en hellig, allmenn kirke,**

**de helliges samfunn,**

**syndenes forlatelse,**

**legemets oppstandelse**

**og det evige liv.**

**Amen.** Den apostoliske trosbekjennelse.

**A** | **Vi tror på én Gud,**

**den allmektige Far,**

**som har skapt himmel og jord,**

**alt synlig og usynlig.**

**Vi tror på én Herre, Jesus Kristus,**

**Guds enbårne Sønn,**

**født av Faderen før alle tider,**

**Gud av Gud, lys av lys,**

**sann Gud av sann Gud,**

**født, ikke skapt,**

**av samme vesen som Faderen.**

**Ved ham er alt blitt skapt.**

**For oss mennesker og til vår frelse**

**steg han ned fra himmelen,**

**og ved Den hellige ånd og av jomfru Maria**

**ble han menneske av kjøtt og blod.**

**Han ble korsfestet for oss under Pontius Pilatus**

**led og ble begravet,**

**oppstod den tredje dag etter Skriftene**

**og fór opp til himmelen,**

**sitter ved Faderens høyre hånd,**

**skal komme igjen i herlighet**

**for å dømme levende og døde,**

**og hans rike skal være uten ende.**

**Vi tror på Den hellige ånd,**

**som er Herre og gjør levende,**

**som utgår fra Faderen og Sønnen,**

**tilbes og æres sammen med Faderen og Sønnen,**

**og som har talt gjennom profetene.**

**Vi tror på én hellig, allmenn og apostolisk kirke.**

**Vi bekjenner én dåp til syndenes forlatelse**

**og venter de dødes oppstandelse**

**og et liv i den kommende verden.**

**Amen.** Den nikenske trosbekjennelse.

*15| Salme*

*16 | Kunngjøringer*

17/ alternativ plass for syndsbekjennelsen som vi har plassert i innledningen

*18. | Forbønn for kirken og verden*

Forbønnen kan utformes lokalt, eller en kan bruke ferdig formulerte bønner.

Forbønnen ledes fortrinnsvis av en medliturg. De enkelte bønneavsnitt kan leses av flere.

Hvert bønneavsnitt kan avsluttes med

Gud, vi ber

Eller

Det ber vi deg om, Gud.

Bønnen leses – og vi ønsker en lokalt utarbeidet forbønn. Gudstjenesteutvalget jobber med denne. For slike forbønner disponeres det etter følgende temaområder:

1. Jordens folk og nasjoner.

2. Vårt land og folk.

3. Den verdensvide kirke og kirken i vårt land.

4. Vår menighet, våre familier og stedet hvor vi bor.

5. Aktuelle hendelser.

En ber for aktuelle hendelser i de temaområder hvor de naturlig hører hjemme (1-4), eller i et eget avsnitt (5).

I fastetiden og på Bots- og bønnedag brukes som hovedregel litaniet

Forbønnen innledes med:

ML/L: La oss be for kirken og verden.

*Menighetssvar:*

*Her bruker vi «Herre høre vår bønn»*

**Forbønnen avsluttes med at menigheten minnes dem som er døde, og som det er holdt gravferd for den siste uken, eller siden sist menigheten var samlet.**

ML/L: Vi reiser oss og minnes dem i vår menighet det er holdt gravferd for siden sist vi var samlet.

Menigheten reiser seg. Navnene til de avdøde leses opp. Kort stillhet.

ML/L: Nå er livet gjemt hos Gud. Vi overgir alt til ham.

Håpet er tent i liv og død. Ingen er glemt av Gud. (N13 872,5)

Deretter bes denne bønnen

ML/L: Barmhjertige Gud, trøst de sørgende og vær dem nær i tiden som kommer.

*19. | Menighetens takkoffer*

Under takkofferet fremføres det egnet instrumental- eller vokalmusikk.

Innsamlingen skjer ved at man går rundt alteret.

Takkofferet avsluttes med:

L: Evige Gud, din er jorden og det som fyller den. Alt vi eier tilhører deg. Av ditt eget gir vi deg tilbake.

**A: Ta imot oss og våre gaver i Jesu navn. Amen.**

III. NATTVERD

***20. | Forberedelse av måltidet*** *Nattverdsalme*

*\*21. | Takksigelse og bønn*

*Hilsen* PREFASJONSDIALOG

L: synger eller sier: Herren være med dere.

**M**: reiser seg og synger: **Og med deg være Herren.**

L: Løft deres hjerter.

**M**: **Vi løfter våre hjerter til Herren.**

L: La oss takke Herren vår Gud.

**M**: **Det er verdig og rett.**

*Innledende lovprisning* PREFASJON

Den innledende lovprisningen er enten knyttet til kirkeåret *(s 19-21 i eget vedlegg)* eller tilpasset den enkelte nattverdbønn.

*Hellig* SANCTUS

**A** synger: **Hellig, hellig, hellig, er Herren Sebaot. All jorden er full av din**

**herlighet. Hosianna i det høyeste. Velsignet være han som kommer i Herrens navn. Hosianna i det høyeste.**

*Nattverdbønn med innstiftelsesordene VERBA*

*(Nattverdbønner med innstiftelsesord, se side 22 – 29 i eget vedlegg).*

*Det er her 7 alternativer - Som en del av disse bønnene er - Troens mysterium – se under*

L: Stort er troens mysterium.

**A Kristus døde. Kristus stod opp. Kristus skal komme igjen.**

**Ham være ære for kjærligheten som er sterkere enn døden.**

Mens ordene messes eller fremsies, eller etter hver del av innstiftelsesordene, løfter liturgen først brødet, deretter vinen.

*Fadervår*

leses

**A Vår Far i himmelen!**

**La navnet ditt helliges.**

**La riket ditt komme.**

**La viljen din skje på jorden slik som i himmelen.**

**Gi oss i dag vårt daglige brød,**

**og tilgi oss vår skyld,**

**slik også vi tilgir våre skyldnere.**

**Og la oss ikke komme i fristelse,**

**men frels oss fra det onde.**

**For riket er ditt, og makten og æren i evighet.**

**Amen.**

*\*22. | Nattverdmåltidet*

Menigheten står helt til de første går fram til nattverd.

*Fredshilsen PAX – vi beholder slik vi har hatt før – uten håndhilsning*

L: Guds fred være med dere.

**M Guds fred være med deg.**

L: Brødet som vi bryter, gir oss del i Kristi kropp.

Fordi det er ett brød, er vi alle én kropp.

*Du Guds Lam* AGNUS DEI

**A** synger: **Du Guds Lam, som bærer verdens synder,**

**miskunne deg over oss.**

**Du Guds Lam, som bærer verdens synder,**

**miskunne deg over oss.**

**Du Guds Lam, som bærer verdens synder,**

**gi oss din fred.**

L: Kom, for alt er gjort ferdig.

*Utdeling*

Under utdelingen kan det synges en eller flere salmer, eller det kan være korsang eller annen egnet musikk.

Utdelingsordet lyder slik:

Kristi kropp, gitt for deg.

Kristi blod, gitt for deg.

Etter utdelingen:

L: Den korsfestede og oppstandne Jesus Kristus

har nå gitt oss sin kropp og sitt blod

som han gav til soning for alle våre synder.

**A** (eller L): **Han styrke oss og holde oss oppe i en sann tro til det evige liv.**

L: Fred være med dere.

*23. | Måltidets avslutning*

Alteret ryddes. Beger og disk dekkes med nattverdklede.

*Takkebønn*

L/ML: La oss takke og be.

Vi ønsker å bruke denne takkebønnen:

L/ML: Vi takker deg, visdommens Gud, for ditt måltids dype hemmelighet:

Brødet vi har brutt, er ett. Din Sønn har gitt sitt liv for én verden og én menneskehet. Vi ber deg:

**A** eller L/ML: **Hjelp oss å høre det ropet du har hørt, å se den nøden du har sett, og å elske vår neste som oss selv.**

IV. Sendelse

*\*24. | Salme*

*\*25. | Velsignelse*

Vi ønsker denne innledningen til velsignelsen:

*Lovprisning* BENEDICAMUS

L/ML synger eller sier: La oss prise Herren.

**M Gud være lovet. Halleluja. Halleluja. Halleluja.**

Menigheten synger:

**M Amen. Amen. Amen.**

*3 x 3 BØNNESLAG*

*26. | Utsendelse*

Dersom menigheten blir sittende under det etterfølgende postludiet, kan utsendelsesordene sies etter postludiet.

L/ML: Gå i fred. Tjen Herren med glede.

*\*27. | Postludium/Utgangsprosesjon*